wickkiey/tamil-wikipedia-chunked huggingface dataset:
# எளிய அரோமாட்டிக் வளையம்

## பல்லினவளைய அரோமாட்டிக் வளையங்கள்

| ஆறு உறுப்பினர் வளையங்கள் &nbsp; |  |  |  |
| --- | --- | --- | --- |
| <small>
பியூரான் | பென்சோபியூரான் | ஐசோபென்சோபியூரான் |  |
| பிர்ரோல் | இண்டோல் | ஐசோயிண்டோல் |  |
| தயோபீன் | பென்சோதயோபீன் | பென்சோ[*சி*]தயோபீன்]] |  |
| இமிடசோல் | பென்சிமிடசோல் | பியூரின் |  |
| பைரசோல் | இண்டசோல் | &nbsp; |  |
| ஆக்சசோல் | பென்சோவாக்சசோல் | &nbsp; |  |
| ஐசோவாக்சசோல் | பென்சைசோவாக்சசோல் | &nbsp; |  |
| தயசோல் | பென்சோதயசோல் | &nbsp; |  |
| &nbsp; |  |  |  |
| பென்சீன் | நாப்தலீன் | ஆந்திரசீன் |  |
| பிரிடீன் | குயினோலின் | ஐசோகுயினோலின் |  |
| பைராசின் | குயினோவாக்சாலின் | அக்ரிடின் |  |
| பிரிமிடின் | குயினசோலின் | &nbsp; |  |
| பிரிடாசின் | சின்னோலின் | ஃப்தாலசின் |  |
| 1,2,3-டிரையசின் | 1,2,4-டிரையசின் | 1,3,5-டிரையசின்
(s-டிரையசின்) | } |
|}</small>  
எளிதாக புரோட்டானேற்றம் செய்து நைட்ரசனைக் (N) கொண்டிருக்கும் அரோமாட்டிக் வளையங்களை கார அரோமாட்டிக் வளையங்களாக பிரிக்க முடியும். இவை அரோமாட்டிக் நேர்மின் அயனிகளாகவும் உப்புகளாகவும் (பிரிடினியம்), காரமல்லாத அரோமாட்டிக் வளையங்களாகவும் உருவாகின்றன.  
- கார அரோமாட்டிக் வளையங்களிலுள்ள தனி இணை எலக்ட்ரான்கள் அரோமாட்டிக் அமைப்பின் ஒரு பகுதியாக இல்லாமல் வளைய தளத்தில் நீட்சியடைந்துள்ளன. அமீன்களில் உள்ள நைட்ரசன் அணுக்களைப் போல இந்த தனி இணைகள் நைட்ரசன் அடங்கிய காரங்களுக்கு காரணமாகின்றன. இவ்வகைச் சேர்மங்களில் நைட்ரசன் அணு, ஐதரசன் அணுக்களுடன் இணைந்திருப்பதில்லை. பிரிடின் அல்லது குயினோலின் கார அரோமாட்டிக் வளையங்களுக்கு எடுத்துக்காட்டாகும். கார நைட்ரசன் அணுக்களையும், காரம் அல்லாத நைட்ரசன் அணுக்களையும் பல வளையங்கள் பெற்றுள்ளன. இமிடசோல் மற்றும் பியூரின் இதற்கான எடுத்துக்காட்டுகளாகும்.  
- காரமல்லாத வளையங்களில் நைட்ரசனின் தனி இணை எலக்ட்ரான்கள் உள்ளடங்காமல், அரோமாட்டிக் பை எலக்ட்ரான்கள் அமைப்பிற்கு பங்களிக்கின்றன. இச்சேர்மங்களில் நைட்ரசன் அணு ஐதரசன் அணுக்களுடன் இணைந்துள்ளன. காரமல்லாத நைட்ரசனைக் கொண்டிருக்கும் அரோமாட்டிக் வளையங்களுக்கு பிர்ரோல் மற்றும் இண்டோல் சேர்மங்கள் எடுத்துக்காட்டுகளாகும்  
- ஆக்சிசன் மற்றும் கந்தகத்தைக் கொண்டிருக்கும் அரோமாட்டிக் வளையங்களில் பல்லின அணுக்களின் தனி இணை எலக்ட்ரான்களில் ஒன்று, காரமல்லா நைட்ரசனைக் கொண்டிருக்கும் வளையத்தைப் போல அரோமாட்டிக் அமைப்பிற்கு பங்களிக்கின்றன. இரண்டாவது தனி இணை எலக்ட்ரான்கள் வளையத்தின் தளத்தில் கார நைட்ரசன் கொண்டிருக்கும் வளையத்தைப் போல நீட்சியடைந்துள்ளன.
# எளிய அரோமாட்டிக் வளையம்

## அரோமாட்டிக் தன்மைக்கான நிபந்தனைகள்

மூலக்கூறு கண்டிப்பாக வளையமாக இருக்கவேண்டும்.
- வளையத்திலுள்ள ஒவ்வொரு அணுவும் கண்டிப்பாக அவற்றின் பி ஆர்பிட்டாலில் நிரம்பியதாக இருக்கவேண்டும். மேலும் ஏதவதொரு பக்கத்தில் பி ஆர்பிட்டாலுடன் மேற்பொருந்தியிருக்க வேண்டும்.  
- கண்டிப்பாக மூலக்கூறு தளமூலக்கூறாக இருக்கவேண்டும்.  
- ஒற்றைப்படையிலான எண்ணிக்கையில் பை- எலக்ட்ரான்களைக் கொண்டிருக்க வேண்டும். கண்டிப்பாக அக்கெல் விதியை பின்பற்ற வேண்டும்: (4n+2) பை எலக்ட்ரான்கள். இங்கு n என்பது சுழியில் தொடங்கும் முழு எண்ணாகும்.  
மாறாக 4n பை எலக்ட்ரான்களைக் கொண்ட மூலக்கூறுகள் அரோமாட்டிக் தன்மைக்கு எதிராக உள்ளன.
# தேனீக்களின் நடனம்

**தேனீக்களின் நடனம்** (*waggle dance*) என்பது அவைகளின் சமூக வாழ்வில் ஒரு முக்கியப் பங்கு வகிக்கிறது. அவைகளின் வாழ்க்கையைச் சுமூகமாகக் கொண்டு செல்வதற்கு உதவியாக இருக்கிறது. முக்கியமாக உணவு தேடும் உதவியாளர் தேனீக்களை ஒருங்கிணைத்து தேன் தரும் மலர்களை நோக்கி ஒருங்கிணைத்து கொண்டு செல்வதே இதன் பணி ஆகும். தேனீன் ஆதாரமாகிய மலர்கள் இருக்கும் இடத்தைத் துல்லியமாக புரிய வைத்து அவற்றை அங்கு அழைத்துச் செல்ல உதவுவது இந்த நடனமே.  
இவை தேன் கூட்டில் உணவு தேட உதவியாளர்களை தேர்ந்தெடுப்பதும் ஒரு இனிய கலையே . சாரண தேனீ அல்லது வழிகாட்டும் தேனீ முதலில் தேன் இருக்கும் மலரை அடையாளம் கண்டு தன் உடலில் நிறைத்து கொண்டு வரும். பின் தன கூட்டிற்கு வந்து தான் கொண்டு வந்த தேனை வாய்க்கு கொண்டு வந்து கூட்டில் இருக்கும் தேனீக்களுக்கு விநியோகம் செய்யும். இவ்வுதவியாளர் கொடுத்த தேனை அருந்திய மற்ற தேனீக்கள் தங்கள் நடனத்தை ஆரம்பித்து விடும். நடனம் இரண்டு வகைப்படும். ஒன்று வட்ட நடனம் மற்றொன்று உடம்பை வளைத்து ஆடும் வாக்கிள் நடனம் ஆகும். சிலவேளைகளில் இவை நிலை மாறி இரண்டிற்கும் இடைப்பட்ட சிக்கிள் நடனமாக மாறி விடும். அதாவது அரை எட்டு போட்டது போல இவை ஆடும் கண்டுபிடிக்கப்பட்ட உணவின் தரம் மற்றும் அளவிற்கு ஏற்றார் போல் நடனத்தின் அழகும் தரமும் நிர்ணயிக்கப் படும் . தேனைத் தரும் மலர்களின் தரம் மற்றும் அளவு உன்னதமாக மற்றும் மேன்மையாக இருந்தால் தேன் வேட்டைக்கு போய் வரும் எல்லா தேனீக்களும் மிகவும் உற்சாகத்துடனும் மிகவும் நீண்ட நடனம் ஆடும். தரமற்றதாக இருந்தால் நடனம் உற்சாகமற்றதாகவும் மிகவும் குறைவான நேரம் மாத்திரமே ஆடப்படும்.
# தேனீக்களின் நடனம்

## வட்ட நடனம்

உணவு கூட்டிலிருந்து 25 - 100 மீட்டர் தொலைவில் இருக்கும் போது தேனீக்கள் வட்ட நடனம் ஆடும். காத்திருக்கும் தேனீக்களுக்கு தான் கொணர்ந்த தேனைக் கொடுத்த பிறகு சாரண தேனீக்கள் வட்ட வடிவில் சுற்றி நடனம் ஆடும் மேலும் அடிக்கடி தன் திசையை மாற்றிக் கொள்ளும். நடனம் முடிந்த பிறகு நடனம் அதே இடம் அல்லது வேறொரு இடத்தில் நடக்கும். இதை போல மூன்று அலலது அரிதாக அதற்கு மேலும் நடை பெறும். கூட்டிற்கு வெளியே மற்றும் ஒரு நடனம் ஆடிய பிறகு உணவு தேட தேனீக்கள் எல்லா இடத்திற்கும் பறக்க ஆரம்பித்து விடும் .வட்ட நடனம் பொதுவாக திசையை சொல்லுவதில்லை . ஆனால் சாரண தேனீ நடனம் ஆடும் போது தான் கொண்டு வந்த மலரின் நறுமணத்தை வீசச் செய்யும். அதை கொண்டு தேனீக்கள் தாங்கள் கண்டு பிடிக்க வேண்டிய மலரை நாடிச் செல்லும்.
# தேனீக்களின் நடனம்

## உடம்பை ஆட்டி ஆடும் நடனம் (வாக்கிள் )

- உணவு கிடைக்கும் இடம் தொலைவில் இருக்கும்போது வட்ட நடனம் உடல் ஆட்டும் நடனமாக அல்லது எட்டு போடும் நடனமாக மாறும் . ஒரு இடத்தில் நிலை மாறி அரை எட்டு போட்டாற் போன்ற நடனமாக மாறிவிடும்.
- எட்டு போடும் நடனம் உணவு கிடைக்கும் இடத்தையும் அங்கு செல்வதற்கு வேண்டிய ஆற்றலை குறித்து உணர்த்துவதாக இருக்கும் ஆற்றல் என்பது ஒரு சுற்று சுற்றி வருவதற்கு எடுத்துக் கொள்ளும் நேரத்தைக் குறிக்கும். எடுத்துக் காட்டாக ஒரு தேனீ 200 மீட்டர் தொலைவில் உள்ள உணவை எடுத்து வர 8 - 9 சுற்றும் 15 நொடிகளும் எடுத்துக் கொள்ளும். 2000 மீட்டர் தொலைவிற்கு 3 சுற்றும் 15 நொடிகளும் எடுத்துக் கொள்ளும் .நடனம் உணவின் திசையையும் குறிக்கும். நேராக நடனம் ஆட்டினால் உணவு நேர் திசையில் இருக்கும் என்றும் மேல் நோக்கி ஆடினால் சூரியன் இருக்கும் திசையில் இருக்கும் என்றும் உணர்த்தும். மேல் நோக்கி 60 பாகை கோணத்தில் இடப் பக்கம் திரும்பி ஆடினால் உணவு சூரிய திசையில் 60 பாகை இடப் பக்கத்தில் உள்ளது என்பதை உணர்த்துகிறது.
# பெங்களூரு புல்ஸ்

**பெங்களூரு புல்ஸ்**(*Bengaluru Bulls*, BGB) கருநாடக மாநிலம் பெங்களூரு நகரை மையமாகக் கொண்டு புரோ கபடி கூட்டிணைவில் விளையாடும் சடுகுடு அணியாகும். அணியின் தற்போதைய தலைவர் சுரேந்தர் நாடா மற்றும் தலைமை பயிற்றுனர் ரந்திர் சிங். கோசுமிக் குளோபல் மீடியா என்ற நிறுவனம் இவ்வணியின் ஒப்போலை உரிமையைப் பெற்றுள்ளது.
# பெங்களூரு புல்ஸ்

## அணி வரலாறு

புரோ கபடி கூட்டிணைவு இந்தியாவில் இந்தியன் பிரீமியர் லீக்கை ஒத்த வடிவமைப்பில் விளையாடப்படும் தொழில்முறை சடுகுடு கூட்டிணைவு போட்டிகளாகும். இந்தியாவின் வெவ்வேறு நகரங்களின் எட்டு அணிகளுடன் இதன் முதல் பதிப்பு 2014ஆம் ஆண்டு தொடங்கப்பட்டது. பெங்களூரு அணிக்கான ஒப்போலை உரிமையை கோசுமிக் குளோபல் மீடியா என்ற நிறுவனம் பெற்றது.
# பெங்களூரு புல்ஸ்

## முடிவுகள்

| பதிப்பு | இடம் |  |
| --- | --- | --- |
| 2014 | நான்காம் இடம் |  |
| 2015 | இரண்டாம் இடம் |  |
| 2016 சனவரி | ஏழாம் இடம் |  |
| 2016 சூன் | ஆறாம் இடம் | } |
# தத்தா சமந்த்

**டாக்டர் தத்தாத்ரே சமந்த்** அல்லது **தத்தா சமந்த்**, டாக்டர் சாஹிப் (21 நவம்பர் 1932 – 16 ஜனவரி 1997) என்று பிரபலமாக அழைக்கப்பட்டார். ஒரு அரசியல்வாதியும், தொழிற்சங்கத் தலைவரும் ஆவார். இவர் மும்பை நகரத்தில் இருந்த 200-300 ஆயிரம் ஜவுளி ஆலைத் தொழிலாளர்களிடம் மிகவும் செல்வாக்கு மிக்கவராக இருந்தார். இவர் காலத்தில் 1982 இல் மும்பை நகரில் நடந்த ஓராண்டு வேலைநிறுத்தத்தினால், நகரின் பெரும்பாலான ஜவுளி ஆலைகளில் முடங்கியது.
# பெரிய பாம்பே ஜவுளி வேலை நிறுத்தம்

**பெரிய பாம்பே ஜவுளி வேலை நிறுத்தம்** (*Great Bombay textile strike*) மும்பாயில் இடம்பெற்ற பாரிய போராட்டம் ஒன்றாகும். 1982 ஆம் ஆண்டு ஜனவரி 18 அன்று தொழிற்சங்கத் தலைவர் தத்தா சமந்தாவின் கீழ் பம்பாயில் உள்ள ஆலைத் தொழிலாளர்கள் பெரும் ஜவுளி வேலை நிறுத்தப் போராட்டத்தில் ஈடுபட்டனர். வேலைநிறுத்தத்திற்கான நோக்கம் போனஸ் மற்றும் ஊதியம் அதிகரிப்பது ஆகும். மும்பையில் உள்ள 50-இற்கும் மேற்பட்ட நூற்பாலைகளில் பணிபுரிந்த வேலைநிறுத்தத்தில் ஈடுபட்டனர்.
# பருத்தி ஆலை

**பருத்தி ஆலை** (*Cotton mill*) என்பது பருத்தியில் நூல் அல்லது துணி உற்பத்தி செய்யும் ஒரு தொழிற்சாலையாகும். இதுமின் ஆற்றல் கொண்டு இயங்கும் நூற்பு அல்லது நெசவு இயந்திரம் ஆகும். தொழிற்சாலை அமைப்பின் வளர்ச்சியில் ஆரம்பத்தில் ஆலைகள் முக்கியமானதாக இருந்த போதும், தொழில்துறை புரட்சியின் போதும் ஒரு முக்கியமான தயாரிப்பாக இருந்தது.
# ஜிரங்கோன்

இந்தியாவில் மத்திய மும்பை<nowiki/>யின் ஒரு பகுதியை இப்போது குறிப்பிட விரும்பும் ஒரு பெயரை ஜிரங்கோன்(அதாவது "ஆலை கிராமம்") என்று குறிப்பிடலாம். ஒரு காலத்தில் கிட்டத்தட்ட 130 ஜவுளி ஆலைகள் இருந்தன, பெரும்பாலானவை பருத்தி ஆலைகளா<nowiki/>க இருந்தன. 19 ஆம் நூற்றாண்டின் பிற்பகுதியில் மும்பை செழிப்பு மற்றும் வளர்ச்சிக்காகவும், மும்பை ஒரு பெரிய தொழில்துறை மாநகரமாக மாற்றுவதற்கும் ஜிரங்கோன் ஆலைகள் கணிசமாகப் பங்களித்தன.
# ஜிரங்கோன்

## பிரபலமான கலாச்சாரத்தில்

மகேஷ் மஞ்ச்ரேகர் இயக்கிய 2010 ஆம் ஆண்டு சிட்டி ஆஃப் கோல்ட், 1980 களில் வேலையற்ற கிராமப்புற தொழிலாளர்கள் வாழ்க்கையை ஆராய்கிறது.
# சிவப்புத்தாரா

**சிவப்புத்தாரா** (*Ruddy shelduck*) அல்லது கருட தாரா அல்லது செங்கிளுவை (Ruddy shelduck - *Tadorna ferruginea)* என்பது அனடீடி குடும்பத்தைச் சேர்ந்த ஒரு பறவையாகும். இதன் சராசரி நீளம் 58-70 செ.மீ (23-28 அங்குலம்), இறக்கை நீட்டம் 110-135 செ.மீ (43-53 அங்குலம்). இது செம்மஞ்சள்-பழுப்பு நிற உடலையும், சிறிது மங்கலான நிறத்தில் தலைப் பகுதியையும் கொண்டது, கறுப்பு நிறத்தில் வால், மற்றும் பறக்கும் சிறகுப் பகுதிகளையும் கொண்டது. இது ஒரு இடப்பெயர்வுக்கு உள்ளாகும் பறவையாதலால், குளிர் காலத்தில் இந்திய துணைக்கண்டத்திலும், இனப்பெருக்க காலத்தில் தென்கிழக்கு ஐரோப்பா மற்றும் நடு ஆசியாவிலும் வாழும். வட ஆப்பிரிக்காவிலும் இவற்றின் சிறிதளவு சனத்தொகை இருக்கிறது. அத்துடன் பெரிய சத்தத்தை ஏற்படுத்தும் பறவைகளாகும்.
# ஜங்கமர்

**ஜங்கம்** (Jangam) ஜங்கமர், என்போர் நடமாடித்திரிந்த சைவ மதகுருமார் ஆவார். இவர்கள் சிவனின் சீடர்கள் ஆவர். *லிங்காயத்தர்* அல்லது லிங்கம்கட்டி என்றும் இவர்களை முற்காலத்தில் அழைத்து வந்தனர். சோதிர்லிங்க தலங்களில் இவர்கள் மதகுருவாக செயற்படுகின்றனர். கருநாடகம், மகாராட்டிரம், மத்தியப் பிரதேசம், குசராத்து, தெலுங்கானா மற்றும் ஆந்திரப் பிரதேசம் ஆகிய மாநிலங்களில் இவர்கள் காணப்படுவதுடன், தமிழ் நாட்டின் விருதுநகர், சிவகாசி, திண்டுக்கல், தர்மபுரி, மதுரை, தேனி, கிருட்டிணகிரி, நாமக்கல், ஈரோடு, திருப்பூர், விழுப்புரம், கோயம்புத்தூர், திருச்சிராப்பள்ளி சேலம், ஆகிய இடங்களிலும் காணப்படுகின்றனர்.  
ஜங்கம் அல்லது ஜங்கமர் என்பது ஒரு குறிப்பிட்ட சமூகத்தின் பெயர் அல்ல மாறாக சைவத்தை அல்லது வீரசைவத்தை பின்பற்றும் வேறு வேறு சமூக மக்கள் தங்கள் சமூகத்திற்குள்ளேயே குருமார்களை நியமித்து கொள்வர். அவ்வாறு நியமிக்கப்படும் குருமார்கள் ஜங்கம் என்று பொதுவாக அழைக்கப்படுவார்கள்.  
தமிழ்நாட்டில் வாழும் ஜங்கம் மக்கள் தெலுங்கு மொழியை தாய்மொழியாக கொண்டவர்களாவர் இவர்கள் உண்மையில் லிங்க பலிஜா சமூகத்தின் உட்பிரிவுகளில் ஒன்றாக உள்ளனர். ஆந்திரப் பிரதேசத்தில் இவர்கள் லிங்க பலிஜா அல்லது லிங்காயத் பலிஜா என்றும், கர்நாடகாவில் லிங்க பனஜிகா அல்லது லிங்காயத் பனஜிகா என்றும், தமிழ்நாட்டில் லிங்க வடுகர் அல்லது லிங்காயத் வடுகர் என்றும் அழைக்கப்படுகிறார்கள்.  
லிங்க வடுகர் மக்களே தற்போது பெயர்மாற்றபட்டு ஜங்கம் என்ற பெயரில் அழைக்கப்படுகிறார்கள்.  
மலா ஜங்கம் மற்றும் பேடா ஜங்கம் / பட்கா ஜங்கம் மக்கள் பட்டியல் சமூகத்தை சேர்ந்தவர்களாவர்.
# சென்னை மாவட்ட மைய நூலகம்

**தேவநேயப் பாவாணர் மாவட்ட மைய நூலகம்** (*Devaneya Pavanar District central library*) என்று அழைக்கப்படும் **சென்னை மாவட்ட மைய நூலகம்**, தமிழ்நாட்டரசின் பள்ளிக்கல்வித்துறையின் கீழ் இயங்கும் பொதுநூலகத் துறையைச் சார்ந்த நூலகமாகும். இது சென்னை அண்ணா சாலையில் அமைந்துள்ள கட்டிடத்தில் இயங்கி வருகிறது.
# சென்னை மாவட்ட மைய நூலகம்

## வரலாறு

சென்னை மாவட்ட மைய நூலகத்தை 1960ஆம் ஆண்டு மார்ச்சு 17ஆம் நாளன்று அந்நாள் இந்தியக் குடியரசுத் துணைத்தலைவர் சர்வபள்ளி இராதாகிருட்டிணனும் உள்ளூர் நூலக அதிகாரசபைத் தலைவர் வி.என்.சுப்புராஜனும் அடிக்கல் நாட்டித் தொடங்கி வைத்தனர்.  
சென்னை மாவட்ட மைய நூலகத்தின் கட்டிடம் 1965ஆம் ஆண்டு நவம்பர் 10ஆம் நாளன்று அப்போதைய மதராசு ஆளுநர் மகாராஜா ஜெய சாம ராஜ உடையார் பகதூரால் மதராசு மாகாண முதல்வர் திரு. எம்.பக்தவச்சலம் முன்னிலையில் திறந்து வைக்கப்பட்டது.  
இந்திய நடுவண் அரசும் தமிழ்நாட்டரசும் நடத்தும் போட்டித் தேர்வுகளில் இளைஞர்கள் கலந்து கொண்டு வெற்றி பெறுவதற்கு வாய்ப்பாக இங்கு ஒரு படிப்பு மையம் செயல்பட்டு வருகிறது.  
தமிழ்நாட்டரசின் பள்ளிக்கல்வித்துறையின் ஓரங்கமான பொதுநூலகத்துறை இயக்ககம் இந்நூலக வளாகத்தில் செயல்பட்டு வருகிறது. நூல் வெளியீடுகளுக்காகவும் இலக்கியக் கூட்டங்களுக்காகவும் இங்குள்ள முதல் தளத்தில் ஓர் அரங்கம் உள்ளது.
# ரித்விகா

**ரித்விகா** ஓர் இந்தியத் திரைப்பட நடிகை ஆவார். தமிழ்த் திரைப்படங்களில் துணை வேடங்களில் நடித்து வருகிறார். கார்த்திக் சிவகுமார் நடித்த மெட்ராஸ் திரைப்படத்தின் மூலமாக புகழ்பெற்றார்.
# ரித்விகா

## வாழ்க்கைக் குறிப்பு

### தொடக்கால வாழ்க்கை

ரித்விகா இந்திய மாநிலம் தமிழ்நாட்டின் சேலத்தில் பிறந்தவர். சென்னை தேனாம்பேட்டையிலுள்ள நீதியரசர் பசீர் அகமது சையது கல்லூரியில் கல்வி பயின்றவர்.
# ரித்விகா

## வாழ்க்கைக் குறிப்பு

### திரை வாழ்க்கை

பாலா இயக்கிய *பரதேசி* திரைப்படத்தின் மூலமாக நடிகையாக அறிமுகமானார். இரண்டாவதாக விக்ரமன் இயக்கிய காதல் திரைப்படமான *நினைத்தது யாரோ* திரைப்படத்தில் நடித்தார். அடுத்ததாக பா. ரஞ்சித் இயக்கிய மெட்ராஸ் திரைப்படத்தில் வட சென்னைப் பெண்ணாக *மேரி* என்ற கதாபாத்திரத்தில் நடித்திருந்தார். சிறப்பான நடிப்பை வெளிப்படுத்திய இக்கதாபாத்திரத்திற்காக சிறந்த துணை நடிகைக்கான பிலிம்பேர் விருது – தமிழ் விருது உள்ளிட்ட பல விருதுகளையும் பெற்றுள்ளார். *ஒரு நாள் கூத்து* திரைப்படத்தில் பண்பலை தொகுப்பாளராக நடித்தார். தொடர்ந்து *எங்களுக்கு வேறு எங்கும் கிளைகள் கிடையாது* திரைப்படத்திலும் நடித்துள்ளார். மெட்ராஸ் திரைப்படத்தை இயக்கிய பா. ரஞ்சித்தின் அடுத்த படமான ரஜினிகாந்த் நடித்த *கபாலி* திரைப்படத்திலும் நடித்துள்ளார்.
# ரித்விகா

## நடித்த திரைப்படங்கள்

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2013 | *பரதேசி* | கருத்தக்கண்ணி | தமிழ் |  |
| 2014 | *நினைத்தது யாரோ* | தேன்மொழி | தமிழ் |  |
| 2014 | *மெட்ராஸ்* | மேரி | தமிழ் | **வெற்றி**- சிறந்த துணை நடிகைக்கான பிலிம்பேர் விருது – தமிழ்
**பரிந்துரை**- சிறந்த துணை நடிகைக்கான தென்னிந்திய சர்வதேச திரைப்பட விருது
**பரிந்துரை**- சிறந்த துணை நடிகைக்கான விஜய் விருது |
| 2016 | *அழகுக் குட்டிச் செல்லம்* | தமிழ் |  |  |
| 2016 | *அஞ்சலை* | அஞ்சலை | தமிழ் |  |
| 2016 | *ஒரு நாள் கூத்து* | சுசீலா | தமிழ் |  |
| 2016 | *கபாலி* | மீனா | தமிழ் |  |
| 2016 | *எனக்கு வேறு எங்கும் கிளைகள் கிடையாது* | தமிழ் |  |  |
| 2016 | *இருமுகன்* | தமிழ் |  |  |
| 2025 | *தண்டகாரண்யம்* | தமிழ் | } |  |
# மத்திய அலை

## வானொலி

வானொலி ஒலிபரப்புகள் பல்வேறு அலைவரிசைகளில் ஒலிபரப்பப்படுகின்றன.  
அவையாவன
- சிற்றலை,
- மத்திய அலை,
- நெட்டலை,
- மற்றும் பண்பலை ஆகும்.
# மத்திய அலை

## சிற்றலைகள்

சிற்றலைகள் 3 மெகா ஹெர்ட்ஸ் முதல் 22 மெகா ஹெர்ட்ஸ் வரை இருக்கும் அலைகள்
# மத்திய அலை

## மத்திய அலைகள்

மத்திய அலைகள் 530 கிலோ ஏர்ட்சு முதல் 1600 கிலோ ஏர்ட்சு வரை இருக்கும். நெட்டலைகள் பொதுவாக 5 முதல் 540 கிலோ ஏர்ட்சு இருக்கும். ஏர்ட்சு (Hertz-Hz) என்பது வானொலி மற்றும் மின்னியல் அலைவரிசையினை மெட்ரிக்முறை யில் அளந்திடப் பயன்படும் அலகாகும். ஒரு ஹெர்ட்ஸ் என்பது ஒரு விநாடியில் ஏற்படும் ஒரு சுற்று அல்லது அசைவு.
# மத்திய அலை

## மத்திய அலை ஒலிபரப்பு

மத்திய அலை (MW), வீச்சு மட்டு (Amplitude Modulation-AM) என்றும் அழைக்கப்படும். மத்திய அலைகள் 530 கிலோ ஹெர்ட்ஸ் முதல் 1600 கிலோ ஹெர்ட்ஸ் வரை இருக்கும்.  
மத்திய அலை ஒலிபரப்பில் தற்போது தமிழகத்தில் அகில இந்திய வானொலியின் சென்னை1, சென்னை2, சென்னை விவித பாரதி, திருச்சிராப்பள்ளி, கோயம்புத்தூர். மதுரை, திருநெல்வேலி, தூத்துக்குடி (திரைக்கடல் ஆடி வரும் தமிழ் நாதம்) மற்றும் புதுச்சேரி வானொலி நிலையங்கள் ஒலிபரப்பை வழங்கி வருகின்றன. தமிழில் மத்திய அலை ஒலிபரப்புகள் (MW Broadcast) தினந்தோறும் காலை 6.00 மணிமுதல் இரவு 11.00 மணிவரை ஒலிபரப்பப்படுகின்றன.  
மத்திய அலை ஒலிபரப்புகள் பண்பலை ஒலிபரப்புகள் போல் குறைந்த பரப்பில் அல்லாது, ஒலிபரப்பப்படும் நிலைய சக்திக்கேற்ப பெரிய பரப்பில் கேட்க இயலும். ஒலிபரப்பு தெளிவாகவும் இருக்கும். சிற்றலை மற்றும் நெட்டலை ஒலிபரப்புகள் தெளிவில்லாமல் இருக்க வாய்ப்புகள் உண்டு. ஆனால் மத்திய அலை ஒலிபரப்பை நமது வானொலிப்பெட்டியை ஒரு குறிப்பிட்ட திசை நோக்கி வைக்க தெளிவான ஒலிபரப்பு கிடைக்கும்.
# எத்திலீன் கிளைக்கால் நச்சுமை

எத்திலீன் கிளைக்கால் அருந்தப்படுவதால் ஏற்படும் நஞ்சூட்டம் **எத்திலீன் கிளைக்கால் நச்சுமை** எனப்படுகின்றது. அருந்தியவுடன் ஏற்படும் அறிகுறி ஆல்ககோலை அருந்தியபின்னர் ஏற்படக்கூடிய உணர்வை ஒத்த நிலையாகும். நச்சுமை ஏற்படுதலால் வாந்தி, வயிற்று வலி ஆகிய ஆரம்ப அறிகுறிகள் தோன்றும். இதைத் தொடர்ந்து உணர்விழக்கும் நிலை, தலைவலி, வலிப்பு போன்றன ஏற்படக்கூடும். ஆரம்பநிலை நச்சுமை ஏற்பட்டு நீண்டகாலத்தின் பின்னர் சிறுநீரகக் கோளாறு அல்லது செயலிழப்பு மற்றும் மூளை, நுரையீரல் பாதிப்பு ஆகியன ஏற்படலாம். சிறியளவு அருந்தப்பட்டாலும் நச்சுமை ஏற்படக்கூடிய இடர்ப்பாடு எத்திலீன் கிளைக்காலால் ஏற்படும், இதனால் இறப்பும் ஏற்படலாம். மிகவும் குறைந்தளவு எத்திலீன் கிளைக்கால், ஏறக்குறைய 120 மில்லிலீட்டர் அளவு ஒரு சராசரி மாந்தனைக் கொல்லும் தன்மை உடையது.  
எத்திலீன் கிளைக்கால் நிறமற்ற, மணமற்ற, இனிப்புச்சுவை உடைய நீர்மம் பொதுவாக தானுந்துகளின் எரியெண்ணெய், குளிரில் உறையாதிருக்கப் பயன்படும் உறையெதிர்ப்பிகளில் (antifreeze) ஒரு பிரதான கலவையாகச் சேர்ந்துள்ளது. இதன் இனிப்புத் தன்மை காரணமாக நாய், பூனை போன்ற வீட்டு வளர்ப்புப் பிராணிகள் இதனை அருந்தக்கூடும்.
# எத்திலீன் கிளைக்கால் நச்சுமை

## உணரறிகுறிகள்

அறிகுறிகள் மற்றும் உணர்குறிகள் எத்திலீன் கிளைக்கால் அருந்தப்பட்ட நேரத்தில் தங்கியுள்ளது. முதன்முதலில் தோன்றும் உணர்குறி மதுசாரம் (எதனோல்) அருந்தியதன் பின்னர் ஏற்படும் போதையைப் போன்றதாகும். சில மணி நேரத்துள் மேலும் நஞ்சூட்டம் மிகையாகி குமட்டல், வாந்தி, வலிப்பு, மயக்கநிலை போன்ற வேறு அறிகுறிகள் தென்படலாம். தெரியாத ஒரு நீர்மத்தை அருந்தியவருக்கு பாரதூரமான விளைவுகள் மற்றும் மதுபோதை ஏற்படின் எத்திலீன் கிளைக்கால் நச்சுமை என்று சந்தேகித்தல் வேண்டும். இதைக் குடித்தவர்களின் வாயில் இருந்து மதுவின் மணம் வருவதில்லை. எத்திலீன் கிளைக்கால் உள்ளெடுக்கப்பட்டு ஓரிரண்டு நாட்களுள் சிறுநீரகச் செயலிழப்பு ஏற்படக்கூடும். மூளை, நுரையீரல், போன்ற வேறு உறுப்புகளும் பதிக்கபப்டுகின்றது. இவற்றின் விளைவாக ஆழ்மயக்கம் (கோமா) மற்றும் இறப்பு ஏற்படலாம்.
# எத்திலீன் கிளைக்கால் நச்சுமை

## சிகிச்சை

இது ஒரு அவசர சிகிச்சை தேவைப்படும் நிலையாகும். எனவே பாதிக்கப்பட்டவர் உடனடியாக வைத்தியசாலையின் தீவிர சிகிச்சைப்பிரிவில் அனுமதிக்கப்படவேண்டியது மிக அவசியமானது. வைத்தியசாலையில் சேர்க்கமுன்னர் எந்த நீர்மத்தை அருந்தினார் என்பதை உறுதிப்படுத்த அதன் கொள்கலனைக் கண்டெடுத்தல், எத்திலீன் கிளைக்கால் நச்சுமையை அறுதியிட உதவி புரியும்.
அருந்தியவுடன் கொடுக்கப்படும் சிகிச்சையில் இரைப்பையில் இருந்து எக்கி மூலம் எத்திலீன் கிளைக்கால் உறிஞ்சப்படுதல் நச்சுத்தன்மையை ஓரளவு குறைக்கின்றது.
வேறு சிகிச்சைகளாவன:
- செயலூட்டப்பட்ட கரித்துண்டு
- வளர்சிதை அமிலமையைக் கட்டுப்படுத்த நாளமூடு சோடியம் பைகார்பனேட்
- நச்சு எதிர்ப்பி: போமிபிசொல் (fomepizole) மற்றும் எதனோல்
# திமிஷ்கு குண்டுவெடிப்பு, மார்ச்சு 2017

**சிரியா** நாட்டின் **திமிஷ்கு** நகரில் 2017 ஆம் ஆண்டு மார்ச்சு மாதம் மூன்று தீவிரவாதத் தாக்குதல்கள் நடந்தன. முதலாம் தாக்குதல் மார்ச்சு 11 அன்று ஈராக்கிய ஷியா பிரிவு புனிதப் பயணம் செய்த பயணிகள் மீது நடத்தப்பட்டது. இதில் 74 பேர் மரணமடைந்தனர் 120 பேர் காயமடைந்தனர். தஹ்ரிர் அல்-ஷாம் (Tahrir al-Sham) இத்தாக்குதலுக்குப் பொறுப்பேற்றுக் கொண்டது. இரண்டாவது மற்றும் மூன்றாவது தாக்குதல் 15 மார்ச்சு அன்று நடத்தப்பட்டது. இரண்டு தற்கொலை குண்டுதாரிகள் உணவகம் ஒன்றில் குண்டுகளை வெடிக்கச் செய்தனர். இதில் 40 பேர் மரணமடைந்தனர், 30 க்கும் அதிகமானோர் காயமடைந்தனர். **இசுலாமிய அரசு** தீவிரவாத இயக்கம் இத்தாக்குதலுக்குப் பொறுப்பேற்றுக் கொண்டது.
# வாழ்வாங்கி

**வாழ்வாங்கி** (அல்லது **வாள்வாங்கி**) (Valvanki ) என்ற ஊர் தமிழ்நாட்டின், விருதுநகர் மாவட்டம், அருப்புக்கோட்டை வட்டத்தில் செட்டிக்குறிச்சிக்கு உட்கடை கிராமமாக அமைந்துள்ளது.  
இந்த ஊர் மதுரையில் இருந்து அருப்புக்கோட்டை வழியாக தூத்துக்குடி செல்லும் தேசிய நெடுஞ்சாலை '45 பி' இல் அருப்புக்கோட்டை பந்தல்குடிக்கு இடையில் அருப்புக்கோட்டைக்குத் தெற்கில் 8 ஆவது கிலோ மீட்டரில் அமைந்துள்ளது.
# வாழ்வாங்கி

## தோற்றம்

இவ்வூர் இராமநாதபுரம் சேதுபதி சமத்தானத்தின் கீழ் கட்டுப்பட்ட ஊர் ஆகும். பிள்ளைமுத்து என்ற சமத்தான பணியாளரால் நானூறு ஆண்டுகளுக்கு முன்னர் இவ்வூர் உருவாக்கப்பட்டது. எனவே தொடக்கத்தில் பிள்ளைமுத்துபுரம் என்று அழைக்கப்பட்டது. பின்னர் **வாள்வாங்கி** என்று அழைக்கப்படுகிறது.
# வாழ்வாங்கி

## பெயர்க்காரணம்

இவ்வூருக்குத் தாய்ப்பகுதியான செட்டிக்குறிச்சியும் அருகாமை கிராமங்களும் கம்பளத்து நாயக்க மரபு நிலக்கிழார்களால் ஆளப்பட்டு வந்தது. அங்கு இடிந்த நிலையில் உள்ள அரண்மனை எச்சங்கள் உள்ளன.னைக்குலத்தின் இளைய நிலக்கிழார் சாரங்குராசன் மீது காம இச்சை கொண்ட தன் சித்தியின் சதியால் தன் தந்தையாலே கொல்லப்பட்டார். அவர் கொலை செய்யப் பயன்படுத்தப்பட்ட வாள் இறையாற்ற்ல் மறைக்கப்பட்டதாக இப்பகுதியினர் நம்புகின்றனர். அவர் கொல்லப்பட்ட இடம் வாள்வாங்கியின் காட்டுப் பகுதியாகும். எனவே இவ்வூர் வாள்வாங்கி என்று பெயர் பெற்றதாக இப்பகுதி மக்கள் கூறுகின்றனர்.  
இங்கு சராசரியாக நான்கு ஆண்டுகளுக்கு ஒருமுறை புரவித்திருவிழா நடைபெறுகிறது. இப்புரவி மீது எந்தவிதமான இறைச்சின்னங்கள் வைக்கப்படுவது இல்லை. வெள்ளை வேட்டிகள் மட்டுமே குதிரையின் முதுகின் மீது குறுக்கே இடப்படுகின்றன. இக்குதிரை அரண்மனையில் இருந்து சாரங்குராசன் கொலை செய்யப்பட்ட இடம் வரை செல்கின்றது.
# வாழ்வாங்கி

## மக்கள்தொகை

இவ்வூர் மக்கள்தொகை 1610 பேர் ஆவர். இவரில் ஆண்கள் 670 பேர்,பெண்கள் 720 பேர், குழந்தைகள் 260 பேராக அமைகின்றனர்.
# வாழ்வாங்கி

## பள்ளிகள்

இப்பகுதியில் கீழ்வரும் பள்ளிகள் உள்ளன.
- இரெங்கநாதா தொடக்கப்பள்ளி
- அருகாமை மேல்நிலைப்பள்ளி
- அரசு மேல்நிலைப்பள்ளி
- செட்டிக்குறிச்சி பள்ளி
- அரசு கலை அறிவியல் கல்லூரி
# செய்யாறு அரசினர் மகளிர் மேல்நிலைப் பள்ளி

**செய்யாறு அரசினர் மகளிர் மேல்நிலைப் பள்ளி** (Govt Girls higher secondary school, cheyyar) இந்தியாவின் தமிழ்நாடு மாநிலம் திருவண்ணாமலை மாவட்டம் செய்யாறு வட்டத்தில் உள்ளது. பள்ளி 1969 ஆம் ஆண்டு மு. கருணாநிதி மற்றும் அவர் துணைவியார் தயாளு அம்மாள் ஆகியோரால் துவங்கப்பட்டது. 1988 ஆம் ஆண்டில் மேல்நிலைப்பள்ளியாக தரம் உயர்த்தப்பட்டது. மாதிரிப் பள்ளியாக செயல்பட்டு வரும் இப்பள்ளியில் தற்போது 2500 மாணவிகளும் 70 ஆசிரிய ஆசிரியைகளும் பணியாற்றி வருகின்றனர். ஆறாம் வகுப்பு முதல் பன்னிரண்டாம் வகுப்பு வரையிலான மாணவர்களுக்கு இங்கு கற்பிக்கப்படுகிறது.
# செய்யாறு அரசினர் மகளிர் மேல்நிலைப் பள்ளி

## பள்ளியில் இயங்கி வரும் அமைப்புகள்

- நாட்டு நலப்பணித்திட்டம்
- சாரண சாரணியர் இயக்கம்
- சுற்றுச்சூழல் மன்றம்
- பசுமைப்படை
- செஞ்சிலுவை சங்கம்
# செய்யாறு அரசினர் மகளிர் மேல்நிலைப் பள்ளி

## நாட்டு நலப்பணித்திட்டம்

நாட்டுநலப்பணித்திட்டம் 2000-ம் ஆண்டு இப்பள்ளியில் துவங்கப்பட்டது. இதில் 11 மற்றும் 12 ஆம் வகுப்பு மாணவியர் இணைந்துள்ளனர்.
# செய்யாறு அரசினர் மகளிர் மேல்நிலைப் பள்ளி

## சாரண சாரணியர் இயக்கம்

சாரண சாரணியர் இயக்கம் 1987 ஆம் ஆண்டு துவக்கப்பட்டது. சுமார் 120 மாணவிகள் இந்த இயக்கத்தில் தம்மை இணைத்துக் கொண்டுள்ளனர்.
# செய்யாறு அரசினர் மகளிர் மேல்நிலைப் பள்ளி

## செஞ்சிலுவை சங்கம்

செஞ்சிலுவை சங்கம் 1984-ம் ஆண்டு இப்பள்ளியில் துவங்கப்பட்டது. ஏறத்தாழ 400 மாணவர்கள் செயலாற்றுகின்றனர்.
# கொத்தவால்

**கொத்தவால்** (Kotwal) மத்தியகால இந்திய வரலாற்றில் மன்னரின் அரண்மனைகள் மற்றும் மக்கள் வாழும் நகரத்தைச் சுற்றியுள்ள கோட்டைகளை நாட்டின் எதிரிகளிடமிருந்து பாதுகாப்பு பணி மேற்கொள்பவர் ஆவார்.  
மொகலாயப் பேரரசின் காலத்தில், கொத்தவால் எனும் பதவி, பெரிய நகரங்கள் மற்றும் சிறு நகரங்களில் உள்ள கோட்டைகளையும், சாவடிகளையும் நிர்வகிப்பதற்கும், எதிரிகளிடமிருந்து பாதுகாப்பதற்கும் உள்ள அதிகாரிக்கு கொத்தவால் என்பவர். கொத்தவால் எனும் தலைமைப் படைத்தலைவரின் கீிழ் உள்ள படைவீரர்கள் கோட்டை மதில்சுவர்கள் மீதுள்ள காவல் கோபுரங்கள் மீது ஏறி தொலைவில் வருபவர்களை கண்காணிப்பதற்கும், கோட்டை வாயிற்கதவுகள் வழியாக நகரத்தில் மற்றும் அரண்மனைக்கு வருபவர்களை சோதித்து, அதில் வேற்று நாட்டு ஒற்றர்கள் உள்ளனரான என்பதை கண்காணிப்பர்.  
கொத்தவால் என்பதை ஆங்கிலத்தில் தலைமைக் காவல் அதிகாரி என்பர்.
# கொத்தவால்

## கொத்தவால் சமூகங்கள்

மத்தியப் பிரதேசத்தில் வீடு அல்லது தோட்டக் காவல் பணி செய்யும் கொத்தவால் சமூகத்தினர் தாழ்த்தப்பட்டோராக உள்ளனர். மேலும் குஜராத் மற்றும் மகாராட்டிரம் மாநிலங்களில் கொத்தவால் சமூகத்தினர் தாழ்த்த்தப்பட்ட பிரிவினராக உள்ளனர்.  
- ஜவஹர்லால் நேருவின் தந்தையான மோதிலால் நேருவின் தந்தை கங்காதர் நேரு, முகலாயப் பேரரசின் இறுதி மன்னரான இரண்டாம் பகதூர் ஷா ஜாபர் காலத்தில் செங்கோட்டையின் இறுதி கொத்தவாலாக, சிப்பாய்க் கிளர்ச்சியின் போது பணியில் இருந்தார்.
# கொத்தவால்

## இதனையும் காண்க

- பௌஜ்தார்
# எனக்கு வேறு எங்கும் கிளைகள் கிடையாது

**எனக்கு வேறு எங்கும் கிளைகள் கிடையாது** 2016 ஆவது ஆண்டில் வெளியான ஓர் இந்தியத் தமிழ் நகைச்சுவைத் திரைப்படமாகும். கணபதி பாலமுருகன் எழுதி இயக்கிய இத்திரைப்படத்தில் கவுண்டமணி, சௌந்தரராஜா, ரித்விகா ஆகியோர் முக்கிய வேடங்களில் நடித்திருந்தனர். எசு. என். அருணகிரி இசையமைத்த இத்திரைப்படம் 2016 ஆகஸ்டு 26 அன்று வெளியானது. எதிர்மறையான விமர்சனத்தைப் பெற்றதுடன் வணிக ரீதியாகவும் தோல்வியைப் பெற்றது.
# எனக்கு வேறு எங்கும் கிளைகள் கிடையாது

## நடிகர்கள்

- கவுண்டமணி - கேரவன் கிருசுணன்
- சௌந்தரராஜா
- ரித்விகா
- சனா
- வல்லவன்
- வாசகர்
- இராமச்சந்திரன்
- வேல்முருகன்
# தமிழகத்தில் ஆசிரியர் பட்டயப் பயிற்சி

தமிழகத்தில் இடைநிலை ஆசிரியர்களுக்கான ஆசிரியப் பட்டயப் பயிற்சியானது (D.El.Ed) மாநிலக் கல்வியியல் ஆராய்ச்சி மற்றும் பயிற்சி நிறுவனத்தின் கீழ் இயங்கக்கூடிய மாவட்ட ஆசிரியர் கல்வி மற்றும் பயிற்சி நிறுவனங்கள் 32 மாவட்டங்களில் குறிப்பிடத்தக்க சேர்க்கை உள்ள 12 மாவட்டங்களில் மட்டும் நடத்தப்பட்டு வருகிறது. இது மட்டுமல்லாமல் 7 ஒன்றிய ஆசிரியர் பயிற்சி நிறுவனங்களும் 8 அரசு ஆசிரியர் பயிற்சி நிறுவனங்களும் செயல்பட்டுக் கொண்டிருக்கின்றன. அவற்றின் செயல்பாடு மற்றும் பயன்களைப் பற்றி விளக்கமாகப் பார்க்கலாம்.
# தமிழகத்தில் ஆசிரியர் பட்டயப் பயிற்சி

## மாவட்ட ஆசிரியர் கல்வி மற்றும் பயிற்சி நிறுவனம்

இந்நிறுவனங்கள் மாவட்டத்திற்கு ஒன்று என்ற விகிதத்தில் 32 மாவட்டத்திலும் 32 நிறுவனங்கள் செயல்பட்டுக் கொண்டிருக்கின்றன. இந்நிறுவனங்களில் பணிபுரியும் முதல்வர், முதுநிலை விரிவுரையாளர் மற்றும் விரிவுரையாளர்கள் அடிப்படைக் கல்வித் தகுதியாக கலை அல்லது அறிவியல் பாடங்களில் முதுகலைப் பட்டம் உடன் கல்வியியலில் முதுகலைப் பட்டமும் பெற்றிருக்க வேண்டியது அவசியம். திறன் வாய்ந்தக் கல்வியாளர்களைக் கொண்டு இரண்டாண்டு ஆசிரியப் பட்டய பயிற்சியானது அளிக்கப்பட்டு வருகிறது.
# தமிழகத்தில் ஆசிரியர் பட்டயப் பயிற்சி

## ஒன்றிய ஆசிரியர் பயிற்சி நிறுவனம்

இந்நிறுவனங்கள் தமிழகத்தில் தாழ்த்தப்பட்டோர் அதிகமாக வாழக்கூடிய பின்வரும் 7 மாவட்டங்களி்ல் 2016-2017 ம் கல்வியாண்டில் தொடங்கப்பட்டது. அவ்வாறு தமிழ்நாட்டில் தாழ்த்தப்பட்டோர் அதிகமாக வாழும் 7 மாவட்டங்களாவன:  
1. நாகப்பட்டினம் மாவட்டம்
1. காஞ்சிபுரம் மாவட்டம்
1. திருவாருர் மாவட்டம்
1. கடலுார் மாவட்டம்
1. விழுப்புரம் மாவட்டம்
1. நீலகிரி மாவட்டம்
1. பெரம்பலுார் மாவட்டம்  
இந்நிறுவனங்களிலும் மாவட்ட ஆசிரியர் கல்வி மற்றும் பயிற்சி நிறுவனம் போன்று அதேக் கல்வித் தகுதியுடன் முதல்வர் மற்றும் விரிவுரையாளர்கள் பணிபுரிகின்றனர்.
# தமிழகத்தில் ஆசிரியர் பட்டயப் பயிற்சி

## ஒன்றிய ஆசிரியர் பயிற்சி நிறுவனம்

### அரசு ஆசிரியர் பயிற்சி நிறுவனம்

இந்நிறுவனங்கள் தமிழகத்தில் பின்வரும் 8 மாவட்டங்களில் மட்டும் செயல்பட்டுக் கொண்டிருக்கிறது. இந்நிறுவனங்களில் பணிபுரியும் கல்வியாளர்கள் மாவட்ட ஆசிரியர் கல்வி மற்றும் பயிற்சி நிறுவனம் போன்று அதே கல்வித் தகுதியுடன் முதல்வர் மற்றும் இளநிலை விரிவுரையாளர் என்று அழைக்கப்படுகின்றனர்.
# நுங்கு வண்டி

**நுங்கு வண்டி** என்பது தமிழ்நாட்டுச் சிறுவர் சிறுமியர் விளையாடி மகிழும் விளையாட்டுகளில் ஒன்று. இது வெளிப்புற விளையாட்டுகளில் ஒன்று.சங்க காலம் தொட்டே விளையாடிவரும் சிறுவர் விளையாட்டு என தமிழர்களால் சொல்லப்படுகிறது. எனினும் தற்போது விளையாட்டு மெல்ல அழிந்து வருகிறது.
# நுங்கு வண்டி

## தோற்றம்

இந்த சிறுவர் விளையாட்டு எப்போது தோன்றியது என்பதற்கான சான்றுகள் இல்லை.தமிழகத்தின் கோடைகாலத்தில் கிராமப்பகுதிகளில் அதிகமாக வளரும் பனைமரத்தில் காய்க்கும் நுங்கைக் கொண்டு தயாரிக்கப்பட்டு, இந்த விளையாட்டு விளையாடப்படுகிறது.
# நுங்கு வண்டி

## தோற்றம்

### நுங்கு வண்டி அமைப்பு

பனைமரத்திலிருந்து வெட்டிய நுங்கை உறிஞ்சி உண்ட பின், வீண் எனத் தூக்கி எறியப்படும் நுங்கின் மேற்பகுதிகளைக் கொண்டு நுங்கு வண்டி தயாரிக்கப்படுகிறது. இரண்டு சக்கரங்களுடன், ஆங்கில எழுத்தான V போன்று இருக்கும் நீளமான கவை மூலம் தள்ளுவதால் இந்த சக்கரங்கள் சுழற்றப்பட்டு, நுங்கு வண்டி நகரும்.
# நுங்கு வண்டி

## நுங்கு வண்டி தயாரிக்க தேவையானவை

- சம எடை/வடிவமுள்ள தூக்கியெறியப்படும் நுங்கின் இரண்டு மேற்பகுதிகள்
- ஒரு சாண் நீளமுள்ள சிறு குச்சி
- V வடிவிலான இரண்டு முதல் மூன்று அடி நீளமுள்ள குச்சி(கவை)
# நுங்கு வண்டி

## நுங்கு வண்டி செய்யும் விதம்

பனைநுங்கின் மேற்பகுதியிலுள்ள மூன்று கண்கள் போன்ற பகுதிகளுக்கு இடையில் ஒரு சாண் நீளமுள்ள குச்சியை நுழைத்து,மறுபுறம் எடுத்து,மற்றொரு பனைநுங்கின் அடிப்பகுதியிலிருந்து முன்புறமாக சொருகினால் இரண்டு நுங்கின் பகுதிகளும் இணைக்கப்பட்டு, சுழலும் சக்கரம் கிடைக்கும்.
இதனை வி வடிவிலான 2 முதல் 3 அடி நீளமுள்ள குச்சியைக் கொண்டு தள்ளுவதன் மூலமாக நுங்கு சக்கரங்கள் சுழன்று, இடம் விட்டு இடம் நகரும்.
# நுங்கு வண்டி

## நுங்கு வண்டியின் வகைகள்

நுங்குவண்டியில் பொருத்தி விளையாடப்படும் நுங்கு சக்கரங்களின் எண்ணிக்கையை பொறுத்து இதனை வகைப்படுத்தலாம். குறைந்தது இரண்டு முதல் தயாரிப்பாளரின் திறனைப்பொறுத்து நுங்கு சக்கரங்களை கூட்டிக்கொண்டே போகலாம். இதனால் வண்டியின் அமைப்பும் மாறும்.
# நுங்கு வண்டி

## சிறப்புகள்

- சிறுவர் சிறுமியருக்கு மனமகிழ்ச்சி கிட்டும்
- அவர்களே நுங்கு வண்டியை தயாரிப்பதால் அவர்களின் படைப்பாற்றல் திறனும், சிந்தனை திறனும் வளர வாய்ப்புள்ளது.
- மேலும் அவர்கள் இயந்திர தளவாட பொறியியல் துறையில் படிக்கும்போது நவீன புதிய கருவிகள் கண்டுபிடிப்பு/தயாரிப்புகளுக்கு இந்த விளையாட்டு தூண்டுகோல் அமையும்.
- வீணாகும் பொருட்களைக் கொண்டு புதிய பொருட்கள் தயாரிக்கும் அறிவுத்திறன் வளரும்.
# பகல் கனவு (நூல்)

**பகல் கனவு** (*Divaswapna*) என்பது நேஷனல் புக் டிரஸ்ட்டால் தமிழில் மொழியாக்கம் செய்யப்பட்ட நூல் ஆகும்.
# பகல் கனவு (நூல்)

## நூல் அறிமுகம்

**பகல் கனவு** என்ற நூல் 1931-இல் கிஜூபாய் பதேக்கா என்பவரால் குஜராத்தி மொழியில் எழுதப்பட்டது. இவர் காலனிய இந்தியாவில் மான்டேசொரி கல்வி முறையினை முதலில் தொடங்கினார். தொடக்கப்பள்ளி ஆசிரியரான இவர் தனது வகுப்பறையில் கல்வியை மாணவர்களுக்கு எளிதாக்க மேற்கொண்ட மாற்றங்களைப் பகிர்ந்துள்ளார்.
# பகல் கனவு (நூல்)

## நூல் விவரங்கள்

புரிதல் இன்றி மனப்பாடம் செய்து ஒரு மாணவர் அதிக மதிப்பெண் பெற்றால், அவர் எப்படி சிறந்தவராக இருக்க முடியும்? புரிந்து கொள்ள கூடிய வகையில் எளிதான முறையில் கற்று கொடுத்தால் என்ன என்பதற்கான விடையைக் கண்டறிந்த கிஜூபாய் பதேக்கா, பாடக் கருத்துகளை கதைகள் வழியாக கற்றுத்தரும் உத்திகளைக் கண்டறிந்து அளித்துள்ளார். இவரது முயற்சியை சக ஆசிரியர்களும், நிர்வாகமும் கேலி செய்த போதும் தனது விடாமுயற்சியினால் வெற்றி கண்டார். இப்பரிசோதனையில் அவர் பெற்ற அனுபவங்கள், போராட்டங்கள், வெற்றி தோல்விகளை **பகல் கனவு** என்னும் இந்நூல் விவரிக்கின்றது.
# உலக கடவுச் சொல் நாள்

**உலகக் கடவுச்சொல் நாள்** (*World Password Day*) என்பது பலரும் தங்களுடைய தகவல் பரிமாற்றத்திலும் நிதி தொடர்பான பரிமாற்றத்திலும் பயன்படுத்தும் கடவுச்சொல்லை எவ்வாறு பாதுகாப்பாக அமைப்பது தொடர்பாகவும், அதனை குறிப்பிட்ட காலத்திற்கு ஒருமுறை மாற்றம் செய்வது போன்ற விழிப்புணர்வை ஏற்படுத்துவதற்காகவும் இணைய முன்னோடிகளினால் கொண்டாடப்படும் ஒரு தினம் ஆகும். இந்நாள் ஆண்டுதோறும் மே மாத முதலாவது வியாழக்கிழமையில் கொண்டாடப்படுகிறது.
# உலக கடவுச் சொல் நாள்

## கடவுச்சொல்

கடவுச்சொல் என்பது வளங்களை பயன்படுத்த உள்நுழைவதற்கான அங்கீகாரம் வழங்குவதற்கு நாம் மட்டும் பயன்படுத்தும் வகையில் நம்மால் உருவாக்கப்படக்கூடிய வார்த்தை அல்லது எண்குறிகளின் கோவைகள் (character)ஆகும் .
# உலக கடவுச் சொல் நாள்

## பொதுவாக பயன்படுத்தப்படும் கடவுச்சொற்கள்

2013 ஆம் ஆண்டின் கூகுள் அறிக்கையின்படி
1. மக்கள் தங்கள் குடும்ப உறுப்பினர்களின் பெயர்
1. முக்கிய நாட்கள் (பிறந்த தினம், திருமண நாள்)
1. கடவுச்சொல் (PASSWORD)  
போன்ற மிகவும் எளிதில் திருட வாய்ப்பிருக்கும் கடவுச்சொற்களை பயன்படுத்துவதாக தெரிவிக்கிறது.
# உலக கடவுச் சொல் நாள்

## பாதுகாப்பான கடவுச்சொல்

முதன்முதலில் கடவுச்சொல்லை பயன்படுத்த தொடங்கியபோது பெரும்பாலும் பயன்படுத்தப்பட்டது கடவுச்சொல் (PASSWORD) என்பதனையும் 123456 என்பதனையுமே கடவுச்சொல்லாக பயன்படுத்தினர்.
இதனைமிக எளிதில் திருடமுடிந்தது. ஆனால் இன்றைய காலங்களில் நாம் கடவுச்சொல்லை பல்வேறு கணக்குகளில் பயன்படுத்துகிறோம். அவையாவன, கூகிள், மின்னஞ்சல், சாம்சங் கணக்கு, கட்செவி, முகநூல்  
எனவே அவற்றை மிக **கவனமாக அமைப்பது** அவசியம். அதற்கு,கீழ்கண்ட வ்ழிமுறைகளை பயனபடுத்தலாம்
1. பெரிய மற்றும் சிறிய எழுத்துகளில் அமைக்க வேண்டும்,
1. எண்கள், வடிவங்களையும் சேர்த்து உருவாக்க வேண்டும்.
1. ஒரு குறிப்பிட்ட கால இடைவெளியில் அதனை மாற்றம் செய்ய வேண்டும்
# உலக கடவுச் சொல் நாள்

## எவ்வாறு பாதுகாப்பது:

1. **நச்செதிர்நிரல் (ANTIVIRUS)** பயன்படுத்துவது.
1. கடவுச்சொல்லை பிறரிடம் பகிராமல் இருப்பது நல்லது.
1. பிறருடைய கணினியை பயன்படுத்தும்போது அதில் கடவுச்சொல்லை தன்னிச்சையாக சேமிக்க கூடாது.
1. பல அடுக்கு அரண்களை அமத்தல்.  
- ஒன் டைம் பாஸ்வேர்டு (OTP)
- குறிப்பு கேள்விகளை கேட்கச் செய்தல்
- பாங்கு அமைத்தல்( PATTERN LOCK)
# உலக கடவுச் சொல் நாள்

## ஒழுங்குமுறை கொந்தர்கள்

குற்றவியல் கொந்தர்கள் (Criminal Hacker) புரியும் தகவல் திருட்டுகளை தடுக்க ஒலுங்குமுறை கொந்தர்களை அரசின் பாதுகாப்புத்துறை, தடய அறிவியல் துறை, தகவல் தொழில்நுட்ப நிறுவனங்கள் இந்த வேலை வாய்ப்பை அளிக்கின்றன.
# உலக கடவுச் சொல் நாள்

## ஒழுங்குமுறை கொந்தர்கள் கல்வி பயிற்றுவிக்கும் இந்திய நிறுவனங்கள்:

- அலகாபாத் ஐ.ஐ.டி
- சண்டிகர் ஐ.ஐ.டி
- இந்திராகாந்தி திறந்த நிலைப் பல்கலைக்கழகம்.
# சூயம்

**சூயம்** அல்லது **சிய்யம்** தமிழில் *சுழியம்* என்பது தென்னிந்திய இனிப்பு வகைகளுள் ஒன்றாகும். இவ்வகை பண்டமானது பிராமணர்களால் தெவசம் கொடுக்கும் நாட்களில் மட்டுமே தயாரிக்கப்பட்டுவந்தது. அதன் பிறகு தமிழகத்தின் சிற்றூர் கடைகளிலும் சாதாரணமாக செய்து விற்க கூடிய ஒரு இனிப்பு வகை பலகாரமாக உள்ளது.
# சூயம்

## வகைகள்

- சுழியம் இனிப்பு மற்றும் காரம் என இரு முறைகளில் செய்யபடுகின்றது.
- மேலும் காரத்தை விட இனிப்பு வகையே அதிகமாக விரும்பி செய்யபடுகின்றது.
# சூயம்

## தேவையான பொருட்கள்

1. பச்சரிசி மாவு 200 கிராம்
2. பாசிப்பயறு 250 கிராம்
3. வெல்லம் 250 கிராம்
4. ஏலக்காய் தேவையான அளவு
5. சுக்குப் பொடி 5 கிராம்
6. நல்லெண்ணெய் அல்லது கடலை எண்ணெய் தேவையான அளவு
# சூயம்

## இனிப்பு சுழியம்

பூரணம் பாசிப்பருப்பு, கடலைப் பருப்பு அல்லது துவரம் பருப்பு ஆகிய பருப்புகளுள் ஏதேனும் ஒன்றால் செய்யப்படுகிறது. பாசிப்யற்றில் பூரணம் செய்வதாக இருந்தால் அதை வறுத்துக் கொள்ள வேண்டும். பின்னார் நன்கு ஆறவிட்டு மிக்சியில் போட்டு பொடிசெய்து கொள்ள வேண்டும்.
வெல்லத்தை பாகுசெய்து கொள்ள வேண்டும். இப்பாகுடன் சுக்குப் பொடி, ஏலக்காய் பொடிசெய்து கலந்து பாசிப்பயறு மாவினைக் கெட்டியாக கலந்து கொண்டு நாட்டு நெல்லிகாய் அளவு உருண்டைகளாகப் பிடித்து வைத்துக்கொள்ள வேண்டும்.
பச்சரிசி மாவினை கொழ கொழப்பாக நீர் விட்டு கலந்து கொள்ள வேண்டும். வாணலியில் எண்ணெயை விட்டு சூடானதும் பாசிப்பயறு மாவு உருண்டைகளை பச்சரிசி உளுந்து மாவில் மூழ்கி எடுத்து இட்டு பொன் நிறமாக வேகவிட்டு எடுத்துக்கொள்ள வேண்டும்.
# சூயம்

## காரச்சுழியம்

வெல்லத்திற்கு பதில் கார வகை பூரணத்திற்கு உண்டான சமையல் மூல பொருட்களாக சேர்த்துக்கொள்ளலாம்
# சூயம்

## சத்துக்கள்

புரதம், மாவுச்சத்து, உயிர்ச்சத்துக்கள் நிறைந்தது.
# பறவை நோக்கல்

**பறவை நோக்குதல்** என்பது மக்கள் வசிக்கும் பகுதிகளில் உள்ள குளம், குட்டை, ஏரி போன்ற நீர் நிலைகளில் காணப்படும் பறவைகளை கவனித்து பார்த்து, ஒலிகளைக் கேட்டு கற்றுக்கொள்ளுதல் மற்றும் அவற்றின் வாழிடங்களையும் உணவுமுறைகளையும் அறியும் ஒரு பொழுதுபோக்கு அம்சம். இருகண் நோக்கி, குறிப்பேடு, பறவைகள் பற்றிய அறிமுகக் கையேடுகளுடன் பறவைகளின் வாழிடம் அல்லது பறவைகள் சரணாலயம் சென்று பறவைகளை உற்று நோக்கி அறிவது பறவை நோக்குதல்.
# பறவை நோக்கல்

## பறவை நோக்குதல் நெறிமுறைகள்

பறவை நோக்குதலுக்கு செல்ல வேண்டியவர்கள் கவனத்தில் கொள்ள வேண்டிய நெறிமுறைகள்:
1. பறவைகளின் வாழிடத்திற்குச் செல்கிறோம், எனவே அவற்றின் சுதந்திரத்தைக் கவனத்தில்கொள்ள வேண்டும்.
1. சத்தமிடுதல், உரக்கப் பேசுதல், செல்லிடப் பேசியின் அழைப்பு ஒலி ஆகியவற்றைத் தவிர்க்க வேண்டும்.
1. பறவைகள் அடைகாக்கும் காலங்களில் அவற்றின் கூட்டின் அருகே செல்வதைத் தவிர்க்க வேண்டும். பறவைகள் எரிச்சல் அடைந்தோ கலக்கமடைந்தோ முட்டையை விட்டு பறக்க வாய்ப்பு உண்டு.
1. நெகிழி பாலிதீன் போன்ற பொருட்களை பறவைகளின் வாழிடங்களில் உபயோகிக்கக்கூடாது.
1. காணும் பறவையைப் பற்றிய தெளிவில்லாமல் அதனைக் கணக்கில் எடுத்துக்கொள்ளக் கூடாது.
# பறவை நோக்கல்

## பறவைகளை இனங்காணுதல்

பறவை நோக்குதலில் ஆர்வம் உடையவர்கள், பறவைகளின் வாழிடத்தைக் கண்டறிந்த பிறகு நோக்குதலுக்காக அதிகாலை நேரங்களில் செல்வதால் இரைதேட சுறுசுறுப்பாய் பறவைகள் இயங்கும். இந்நேரம் சிறந்ததாய் அமையும்.
# பறவை நோக்கல்

## பறவைகளை இனங்காணுதல்

### இனங்காணும் முறைகள்

#### உடல் மற்றும் சிறகுகள் (Body and Wings) & வண்ண அமைப்பு (Colour Pattern)

ஒரு பறவையைப் பார்க்கும்பொழுது முதலில் அதன் வண்ணம் எவ்விடத்தில் எவ்வாறு அமைதுள்ளது, சிறகின் நிறம் அலகில் தலையின் நிறம், மார்பு, வயிறு போன்றவற்றின் நிறம் என்ன என்பதை முதலில் கவனிக்க வேண்டும்.
# பறவை நோக்கல்

## பறவைகளை இனங்காணுதல்

### இனங்காணும் முறைகள்

#### அளவு மற்றும் வடிவம் (Size and Shape)

தெரிந்த பறவையை வைத்து இதனை முடிவு செய்யலாம். காக்கையை விட பெரியது, சிட்டுக்குருவியை விட பெரியது என்பது போன்று அடையாளம் காணுதல்.
# பறவை நோக்கல்

## பறவைகளை இனங்காணுதல்

### இனங்காணும் முறைகள்

#### அலகின் அமைப்பு (Beak / Bill Structure)

ஒவ்வொரு பறவைக்கும் அதன் வாழ்க்கை முறைக்கும் உணவு முறைக்கும் ஏற்ற வகையில் அதன் அலகு அமைந்திருக்கும்.
- பொது அலகு (General)
- பூச்சி பிடி அலகு (Insect Catching)
- திணையுண்ணி (Grain Eating)
- குறும்பைத் தின்னி (Coniferous Seed Eating)
- தேன் உறிஞ்சி அலகு (Nectar Feeding)
- பழந் தின்னி அலகு (Fruit Eating)
- மரங்கொத்தி அலகு (Chiselling)
- பை அலகு (Dip Netting)
- மேல் வாரும் அலகு (Surface Skimming)
- மண் துழாவி அலகு (Scything)
- ஆழத்தேடு அலகு ( Probing)
- வடிப்பலகு (Filter Feeding)
- மீன்கொத்தி அலகு (Aerial Fishing)
- நீர்த் துழாவி அலகு (Pursuit Fishing)
- பிணந்தின்னி அலகு (Scavenging)
- கொன்றுன்னி அலகு (Raptorail)
# பறவை நோக்கல்

## பறவைநோக்குதல் குறிப்பு

1. வாழிடம் (Habitat)
1. பழக்கங்கள் (Behavioural Aspects)
1. அழைப்பு மற்றும் கீச்சல் (Call)
1. பறக்கும் முறை (Flying Pattern )
1. கூட்டின் அமைப்பு (Nest)
ஒரு புதிய பறவையைக் காணும்போது மேலே கூறிய ஐந்து கருதுகோள்களையும் நினைவில் கொண்டு தேதி, நேரம், பார்த்த இடம் ஆகியவற்றுடன் ஒரு சிறிய குறிப்பை எடுத்துக்கொள்வது புகைப்படம், இணையம் மற்றும் பறவைகள் பற்றிய புத்தகத்துடன் மேலும் பல தகவல்களை அப்பறவைகளைப் பற்றி குறிப்பெடுப்பது.
# ஜான் ஹெண்டர்சன்

**ஜான்ஹென்டர்சன்** (டிசம்பர் 24, 1912 – அக்டோபர் 16, 2020). இவர் முன்னாள் அமெரிக்க கால்பந்துவீரர் ஆவார். நான்கு பருவங்களுக்கு ஆஸ்டின்லொங்ஹோர்ன்ஸில் உள்ள டெக்சாஸ் பல்கலைக்கழகத்திற்கு கால்பந்தின்காவலராக இருந்து விளையாடி காட்டினார். டெக்சாஸ் வொர்த் நகரில் வளர்க்கப்பட்ட இவர், 1932 முதல் 1936 வரை குழுவில் உறுப்பினராக இருந்தார். பின்னர் அவர் 30 ஆண்டுகளுக்கும் மேலாக ஹம்பல் ஆயில் என்ற நிறுவனத்தில் வேலை செய்தார், மேலும் 2010 ஆம் ஆண்டில் பள்ளியின் வாழ்ந்து கொண்டிருக்கும் மூத்த பழைய மாணவராக திகழ்ந்தார்.
# ஜான் ஹெண்டர்சன்

## ஆரம்ப மற்றும் தனிப்பட்டவாழ்க்கை

ஹென்டர்சன் டிசம்பர் 24, 1912 இல் பிறந்தார் மற்றும் டெக்சாஸ், வார்வாரில் வளர்ந்தார். அவர் 1932 ஆம் ஆண்டில் ஆஸ்டின் பல்கலைக்கழகத்தில் டெக்சாஸ் பல்கலைக்கழகத்தில் நுழைந்தார் மற்றும் டெக்சாஸ் லொங்ஹோர்ன்ஸ் கால்பந்து அணியில் அதே ஆண்டில் ஒரு பாதுகாவலராக சேர்ந்தார். அவர் 1936 ஆம் ஆண்டு வரை கல்வித்துறையில் முதுகலைப்பட்டம் பெற்றபோது, அந்த பள்ளியின் குழுவில் அங்கத்தவராக இருந்தார். 1934 ஆம் ஆண்டில் அவர் தனது மனைவி சார்லோட்கர்டிஸ் என்பவரை அவருடைய வகுப்பில் சந்தித்தார். அவர்கள் 1934 ஆம் ஆண்டு டிசம்பர் 22 அன்று திருமணம் செய்து கொண்டனர், மேலும் 2015 ஆம் ஆண்டில் தங்கள் 76 வது ஆண்டு விழாவைக் கொண்டாடினர்.
# ஜான் ஹெண்டர்சன்

## கால்பந்து

டெக்சாஸ் பல்கலைக்கழகம் ஆள் எடுக்காத காலகட்டத்தித்திலும் ஊக்கபணம் கொடுக்காத காலகட்டத்திலும் லாங்ஹோர்ஸின் பல்கலைக்கழகத்தில் ஹென்றன்சன் சேர்ந்தார்.தனது தேவைகளுக்காக, கிரெகோரி ஜிம்னாசியாவில் இரண்டுமணி நேரம் ஒருமாதம் சம்பாதிக்க ஒரு மாதத்திற்கு 30டாலர் (தற்போதுசுமார் 527 டாலர்) சம்பளத்தில் வேலையில் சேர்ந்தார். டெக்சாஸ் பல்கலைக்கழகம் தென்மேற்கு மாநாட்டின் அந்த ஆண்டில், அணி மாநாட்டில் சாம்பியனான டெக்சாஸ் கிரிஸ்டியன் பல்கலைக்கழகத்தின் , 5- 1 அடுத்த வருடம், மீண்டும் லிட்டில் ஃபீப்பின்கீழ், லோன்ஹாரன்ஸ் அவர்களது மாநாட்டில் 2-3-1 மற்றும் 4-5-2 ஒட்டு மொத்த போட்டிகளில் முடிந்தது.
1934 ஆம் ஆண்டில் லிட்டில் ஃபீல்ட்க்கு பதிலாக ஜாக்சேவினி மாற்றப்பட்டார், இந்த அணி மாநாட்டில் 4-1-1 என்ற கணக்கில் பின்னால், 7-2-1 மொத்த ஓட்டத்தில் இருந்தது. அவரது இறுதி பருவத்தில், செவ்னினி கீழ், லாங்வொன்ஸ் அவர்களின் மாநாட்டில் 4-6 ஒட்டு மொத்த மற்றும் 1-5 ஆகும்.
# ஜான் ஹெண்டர்சன்

## பின்வாழ்க்கை

ஹென்டர்சன் மற்றும் கர்டிஸ் ஆகியோர் பட்டப்படிப்பின் பின்னர் டெக்சாஸ், பைடவுனுக்கு சென்றனர். ஆம் ஆண்டில் லாகர்ன்ஸின் மூத்தவயதில் முன்னாள் வீரராக ஆனார் .மற்றும் 2012 ஆம்ஆண்டில் 100 வயதைஎட்டினார். 2016 ஆம்ஆண்டுவரை, ஒவ்வொரு பருவத்திலும் குறைந்தபட்சம் ஒரு லாங்ஹார்ன் கால்பந்து விளையாட்டிற்காக அவர் 1932 முதல் விளையாடினார்.
# முகாப்பட்டு

**முகா பட்டு** (*Muga silk*) என்பது இந்தியாவிலுள்ள அசாம் மாநிலத்தில் இந்திய புவிசார் குறியீடு பெற்ற பட்டு வகைகளுள் ஒன்றாகும். இந்த பட்டானது நீண்ட ஆயுட்காலமும் மின்னும் பளபளப்பான இயற்கையான மஞ்சள் நிறம் கலந்த பொன்னிறமும் கொண்டது ஆகும். முற்காலத்தில் இப்பட்டானது அரசு காப்புரிமையுடைய பட்டாக திகழ்ந்து வந்தது.  
பிரம்மபுத்திரா பள்ளத் தாக்கில் இப்பட்டுப்புழுக்கள் சோம் ( Machilus bombycina ) மற்றும் சுலா (Litsaea polyantha) போன்ற தாவரங்களின் இலைகளை உணவாக உட்கொள்ளும். இந்த முகாப்பட்டு தூய்மை செய்யப்பட்டபின் தேவையின் அடிப்படையில் சாயம் ஏற்றப்படுகிறது. இப்பட்டு ஒவ்வொரு முறையும் கையால் துவைக்கும்பொழுது ஒளிரும் தன்மை அதிகரிக்கும். இந்த முகாப்பட்டு அசாமின் பிற பட்டுகளைப் போல புடவை மற்றும் பாரம்பரிய உடையான மெகலாஸ் மற்றும் சார்டுஸ் ஆகியவற்றிலும் பயன்படுத்தப்படுகிறது.
# முகாப்பட்டு

## வரலாறு

அசாம் மாநிலத்தில் பட்டுப்புழு வளர்ப்பு பண்டைய தொழில்களில் ஒன்று. இத்தொழில் எப்பொழுது தோன்றியது என்று கண்டறியப்படவில்லை. அகாம் மன்னர் ஆட்சி (1228–1826 ) காலத்தில் முகாப்பட்டு வகை காப்புரிமை பெற்று அசாம் மாநில மக்களின் சமூக மற்றும் பொருளாதார வாழ்வில் ஒரு அங்கமாக வளர்ச்சி அடைந்தது. இம் முகாப்பட்டு இழையினால் தயாரிக்கப்பட்ட ஆடைகளை அரச குடும்பங்களும் மற்றும் சீன உயர் அதிகாரிகளுக்கும் சிபாரிசு செய்யப்பட்டன. விளையுயர்ந்த பல வகையான முகாபட்டு இழையினால் ஆன பரிசுப்பொருட்களை அரசு கிடங்குகளில் சேமிக்கப்பட்டு அரசவைக்கு வருகைபுரியும் சிறப்பு விருந்தினர்களுக்கு பரிசாக வழங்கினார்கள். நெசவாளர்களுக்கு பயிற்சியளிப்பதில் அரசிகள் தனிப்பட்ட முறையில் தங்களை ஈடுபடுத்திக்கொண்டனர். இப்பட்டானது ஹாம் மன்னர்கள் காலத்தில் ஒரு முதன்மை ஏற்றுமதி பொருளாக இருந்தது. முகா பட்டானது 2007 ஆம் ஆண்டு புவியியல் சார்ந்த குறியீடு (GI) என கருதப்பட்டன மற்றும் இதற்கு 2014 ஆம் ஆண்டு வணிகநோக்கத்திற்காக புவியியல் அடையாள சின்னம் வழங்கப்பட்டது. இச்சின்னம் அசாம் அறிவியல் தொழில் நுட்பம் மற்றும் சுற்றுச்சூழல் கழகத்தில் பதிவுச்செய்யப்பட்டுள்ளது. முகா பட்டு பொருட்களை ஆய்வு செய்ய நியமிக்கப்பட்டஅலுவலர்களுக்கு இந்திய மைய பட்டு வாரியம் அனுமதி வழங்கியுள்ளது. ஆய்வுச் செய்யப்பட்ட பட்டு பொருட்களை உற்பத்திசெய்பவர்களுக்கு புவியியல் அடையாளச்சின்னத்தைப் பயன்படுத்திக் கொள்ள அனுமதிக்கிறது. இந்த வாரியம் முகாப்பட்டு உட்பட அசாமில் உற்பத்திச்செய்யப்படும் அனைத்து வகை பட்டு வளச்சிக்கு அசாமிலுள்ள ஜோர்ஹாட் நிறுவனத்தின் உதவியுடன் மைய முகா இ எரி ஆராய்ச்சி மற்றும் பயிற்சி நிறுவனம் ஆராய்ச்சி மற்றும் வளர்ச்சி மற்றும் உட்கட்டமைப்பு வளர்ச்சியில் ஈடுபடுத்தப்பட்டுள்ளது.  
இந்தியாவில் 2014–2015 ஆம் நிதி ஆண்டில் உற்பத்திச் செய்யப்பட்ட 158 டன் முகா பட்டில் 136 டன் அசாமில் உற்பத்திச் செய்யப்பட்டது. இந்தியாவின் மொத்த பட்டு உற்பத்தி 28708 டன் ஆகும்.
# தில்லியின் இரும்புத்தூண்

டெல்லியிலுள்ள இரும்புத்தூண் உலகம் முழுவதும் உள்ள தொல்பொருள் மற்றும் உலோகவியல் ஆய்வாளர்களின் கவனத்தை பல ஆண்டுகளாக ஈர்த்துள்ளது.ஏனெனில் இத்தூணின் அற்புத அமைப்பானது கடுமையான வானிலைகளால் அரிக்கப்படாமல் 1600 ஆண்டுகளாக நிலைத்து நிற்க கூடியதாக உள்ளது .பண்டைய இந்திய கொல்லர்களால் தூய இரும்பினைக் கொண்டு இத்தூண் வடிவமைக்கப் பட்டுள்ளது.இதில் 98 சதவீதம் தூய இரும்பு உள்ளது. மேலும் இது 23 அடி 8 அங்குலம் உயரமும் 16 அங்குலம் விட்டமும் கொண்டது.  
1600 வயதுடைய இவ்விரும்புத்தூணில் உள்ள மர்மம் ஐ ஐ டி கான்பூர் (இந்தியன் இன்ஸ்டியூட் ஆப் டெக்னாலஜி) உலோகவியல் நிபுணர்களால் 2002ஆம் ஆண்டு தீர்க்கப்பட்டது .இவர்கள் இதுத்தூணில் மிசவேட் என்ற இரும்பு கலவையிலான மெல்லிய அடுக்கு உள்ளதை கண்டறிந்தனர் .மேலும் ஆக்சிஜன் மற்றும் ஹைட்ரஜன் இரும்பை துருவிலிருந்து பாதுகாக்கிறது. இந்த பாதுகாப்பு அடுக்கானது தூண் எழுப்ப துவங்கிய மூன்றாண்டுகளில் இருந்து 1600 ஆண்டுகளில் ஒன்றிற்கு இருபது மில்லிமீட்டராக வளர்ந்துள்ளது.இதில் உள்ள உயர் அளவு பாஸ்பரஸ் நல்ல வினையூக்கியாக செயல்படுகிறது. இரும்பு உருவாக்கும் முறைகளில் இது தனிப்பட்ட முறையாக கருதப்படுகிறது.பயிற்சி பெற்ற பண்டைய கால இந்திய கொல்லர்களால் இரும்பு எஃகு மற்றும் கரியினைக் கொண்டு நவீன ஊதுளைகளில் உற்பத்தி செய்த கலவையினை கொண்டு வடிவமைத்துள்ளனர். பின்பு சுண்ணாம்பு மற்றும் கரி இவற்றில் உள்ள கசடு ,ஈயம் போன்ற உலோகம் இவற்றின் மூலம் தூண் மூடப்பட்டு உள்ளது. இதில் உள்ள கசடில் இருந்து பாஸ்பரஸ் மிகுதியாக பெறப்படுகிறது.இத்தூண் 7மீ உயரம் மற்றும் 6டன் எடை கொண்டதாக உள்ளது.வட இந்தியாவை ஆட்சி செய்த குப்தர்களின் (கி.பி 320-கி.பி 540) வம்சாவளி வந்த சந்திரகுப்த இரண்டாம் விக்ரமாதித்தன் என்பவரால் கி.பி(375-414)ல் கட்டப்பட்டது.
# தேசியத் திறனாய்வுத் தேர்வு

**தேசியத் திறனாய்வுத் தேர்வு** (National Talent Search Examination) என்பது அதிக அறிவாற்றல் மற்றும் கல்வியில் திறமையுடைய மாணவர்களை அடையாளம் கண்டு அங்கீகரிக்கத் தேசிய அளவில் நடத்தப்படும் ஓர் உதவித்தொகைத் திட்டமாகும். இது இந்தியாவில் மிகவும் மதிப்பு வாய்ந்த தேர்வுகளில் ஒன்றாகும். ஒவ்வொரு ஆண்டும் ஆயிரம் மாணவர்களுக்கு இந்த உதவித்தொகை வழங்கப்படுகிறது.
# தேசியத் திறனாய்வுத் தேர்வு

## உதவித்தொகை விவரம்

- மாதம் ஒன்றிற்கு ரூபாய் 1250 வீதம் 11 வது மற்றும் 12 வது வகுப்பு பயிலும் வரை
- மாதம் ஒன்றிற்கு ரூபாய் 2000 வீதம் இளங்கலை மற்றும் முதுகலைப்படிப்புப் பயிலும் வரை
- முனைவர் பட்டப்படிப்பிற்கு பல்கலைக்கழக மானியக்குழு நிர்ணயித்துள்ள விகிதத்தில்.
# தேசியத் திறனாய்வுத் தேர்வு

## உதவித்தொகை விவரம்

### இட ஒதுக்கீடு

| பிரிவு | இட ஒதுக்கீடு |  |
| --- | --- | --- |
| தாழ்த்தப்பட்ட பிரிவினர் | 15% |  |
| பழங்குடியின பிரிவினர் | 7.5% |  |
| மாற்றுத் திறனாளிகள் | 3% | } |
# தேசியத் திறனாய்வுத் தேர்வு

## உதவித்தொகை விவரம்

### இட ஒதுக்கீடு

#### தேர்வு முறை

தேசியத் திறனாய்வுத் தேர்வுமுதல் நிலை மற்றும் இரண்டாம் நிலை ஆகிய இரண்டு நிலைகளைக் கொண்டது.
# தமிழ்ப்பெருங்களஞ்சியம்

**தமிழ்ப்பெருங்களஞ்சியம்** என்பது தமிழ்நாடு அரசு நடத்தும் ஒரு தகவல் களஞ்சிய வலைப்பக்கமாகும். இது தமிழக அரசின் தகவல் தொழில்நுட்பத்துறையின் கீழ் செயல்படும் தமிழ் இணைய கல்விக்கழகத்தால் உருவாக்கப்பட்டு, மேம்படுத்தப்பட்டு வருகிறது. இது 2016 ஆம் ஆண்டில் தொடங்கப்பட்டது. இதில் ஏறத்தாழ 67,500 கட்டுரைகள் உள்ளன.
# தமிழ்ப்பெருங்களஞ்சியம்

## உள்ளடக்கம்

தமிழ்ப்பெருங்களஞ்சியத் தளத்தில் கல்வியியல், கணிப்பொறியியல், மின்னணுவியல், வேளாண்மை, மீன்வளத்துறை, சங்க இலக்கியம், நாடகவியல் என்ற பகுப்புகளில் செய்திகள் உள்ளன. மேலும் இந்த கலைக்களஞ்சியத்தில் தமிழ்ப் பல்கலைக்கழகம் வெளியிட்ட புத்தகங்கள், நாட்டுடைமையாக்கப்பட்ட நூல்கள், தமிழ் வளர்ச்சித்துறை, இதர அரசு துறைகள் சேகரித்துள்ள அரிய நூல்களில் உள்ள தகவல்களை சேர்த்து வருகிறார்கள் இதுதவிர, தமிழகத்தில் மொத்தமுள்ள 12,500-க்கும் மேற்பட்ட ஊராட்சிகளில் 10,000 ஊராட்சிகள், இந்து சமய அறநிலையத் துறையின் கட்டுப்பாட்டில் உள்ள 38,800 கோயில்களில் 18,928 கோயில்களின் அடிப்படைத் தகவல்கள் இதில் இடம் பெற்றுள்ளன மீதமுள்ள கோயில்களின் தகவல்களைச் சேர்க்கும் பணி நடைபெற்று வருகிறது.
# தமிழ்ப்பெருங்களஞ்சியம்

## யாவரும் தொகுக்கும் வசதி

இதில் விக்கிபீடியாவைப் போலவே இணையப்பரப்பில் தமிழை, வலுப்படுத்த விரும்பும் தன்னார்வலர்கள் யார் வேண்டுமானாலும் தமிழ் கலைக்களஞ்சியத்தின் உள்ளே நுழைந்து பல தலைப்புகளில் கட்டுரைகளை உருவாக்கலாம், திருத்தங்களை மேற்கொள்ளலாம்.
# கடலடி நிலத்தோற்றம்

) of the ocean floor. Like land terrain, the ocean floor has ridges, valleys, plains and volcanoes.]]  
**கடலடி நிலத்தோற்றம்** என்பது கடலின் அடிப்பகுதியில் உள்ள நில அமைப்பைக் குறிப்பதாகும். அதிசயமும் ஆச்சரியமும் நிறைந்த ஆழ்கடல் மற்றொரு உலகத்திற்குச் சமமானது. பூமியில் 70.8 விழுக்காடு கடல் நீர் நிறைந்துள்ளது. பருவக்காற்றும் பெய்யும் மழையும் நிலவும் வானிலையும் என பலவற்றைப் பெரும்பான்மை பரப்பான கடலே நிர்ணயிக்கின்றது. கடல் வழங்கிவரும் கடல் உணவும் பிற தாதுச் செல்வங்களும் எரிபொருளும் எரிவாயுவும் நிரம்ப உள்ளன. கடலடி சிக்கலான புவி அமைப்புகளைத் தன்னகத்தே கொண்டுள்ளது.
# கடலடி நிலத்தோற்றம்

## கடலடி நிலத்தோற்றத்தின் அமைப்பு

அனைத்து பெருங்கடல்களும் பெரும்பாலும் ஒரே மாதிரியான இயற்கை அமைப்பை உடையது. குறிப்பாக கண்டத்தட்டுகளின் இயக்கமும் கடல் அடையலும் இவ்வமைப்பிற்கான முக்கிய காரணிகளாகும். பெருங்கடல்களின் அமைவிடம் கடலடி கண்டப்பகுதியில் துவங்கி கண்டச் சரிவு வரையிலும் நீள்கிறது.
# கடலடி நிலத்தோற்றம்

## கடலடி நிலத்தோற்றம்

### கடல் முகடுகள் அல்லது கடல் மலைத் தொடர்கள் மற்றும் கடல் விரிசல்கள்

கடல் முகடுகளும் கடல் விரிசல்களும் அருகருகே உள்ள புவியியல் அமைப்புகளாகும். இவற்றுள் முக்கியமானது கடல் மைய முகடுகள் ஆகும். இவை அனைத்து கடல் பகுதிகளிலும் தொடர்ச்சியாகப் பரந்து காணப்படுகின்றன. இதில் ஒரு கிளை அட்லாண்டிக் கடல் மையப் பகுதியையும் ஆக்கிரமித்து ஆப்ரிக்கா அண்டார்டிக்காவின் இடையில் சென்று வடக்காக வளைந்து இந்தியப் பெருங்கடலின் மையம் வரை வந்து முடிவடைகிறது. மற்றொரு கிளை ஆஸ்திரேலியா மற்றும் அண்டார்டிக்கா இடையாகச் சென்று கலிபோர்னியா வளைகுடாவில் முடிகிறது. இவை கடல் சமவெளியிலிருந்து 6000 மீட்டர் உயரம் வரை காணப்படுகின்றன. இவை இடையிடையே கடல் விரிசல்களால் குறுக்கிடப்படுகின்றன. ஒன்றுக்கொன்று 90 டிகிரி செங்குத்தாக குறுக்கிடுகின்றன.இந்த முகடுப்பகுதியில் தான் புதிதாக கடல் பரப்புகள் தோற்றுவிக்கப்படுகின்றன. மேலும் அதிகமான நில நடுக்கங்களும் உண்டாகின்றன.
எடுத்துக்காட்டு:
மத்திய அட்லாண்டிக் முகடு (அட்லாண்டிக் கடல்)
90 டிகிரி கிழக்கு முகடு (இந்தியப் பெருங்கடல்). இங்கு ஹவாய் தீவுகள் அமைந்துள்ளன. இந்த முகடுகளில் தான் பூகம்பம் அடிக்கடி நிகழ்கின்றன.
# கடலடி நிலத்தோற்றம்

## கடலடி நிலத்தோற்றம்

### கடல் அகழிகள்

கடல் அகழிகள் கடலடியிலுள்ள பெரு நீளப்பள்ளங்கள்.கடல் முகடுகளுக்கு நேர் எதிரானவை. அகழிகள் பொதுவான கடலடி மட்டத்திலிருந்து 6000 மீட்டருக்கு கீழே திடீரென்று சென்று செங்குத்தான பள்ளத்தாக்காக காணப்படும். இவை ஏ வடிவில் காணப்படும். உலகத்திலேயே தாழ்வான பகுதிகள் இந்த அகழிகள் தான்.
எடுத்துக்காட்டு:
மரியானா அகழி
# கடலடி நிலத்தோற்றம்

## கடலடி நிலத்தோற்றம்

### தீவுத்திட்டுகள்

கடல் அகழிகளும் தீவுத்திட்டுகளும் ஒன்றோடொன்று தொடர்புடையன. அதனால் தான் அகழிக்கு அருகில் தீவுகள் உள்ளன. உதாரணம் பிலிப்பைன் அகழிக்கு அருகிலுள்ள பிலிப்பைன் தீவுக் கூட்டங்கள். ஜாவா அகழிக்கு அருகிலுள்ள ஜாவா சுமத்ரா தீவுக் கூட்டங்கள். இவ்விடங்களில் பூகம்பமும் எரிமலை வெடிப்பும் நிகழ வாய்ப்புகள் அதிகம். அத்துடன் சுனாமி போன்ற பேரலைகளும் உண்டாகும். உலகில் மிகப் பெரிய பூகம்பம் (9.2 ரிக்டர் அளவு) அலாஸ்கா அருகே உள்ள அலூட்டின் டிரஞ்ச் அருகே ஏற்பட்டது. பசிபிக் நெருப்பு வளையத்தை சுற்றிலும் எரிமலைகள் காணப்படுகின்றன.
# கடலடி நிலத்தோற்றம்

## கடலடி நிலத்தோற்றம்

### கடல் மலைத் தொடர்கள்

கடலிலிருந்து உயர்ந்து கூம்பு வடிவில் காணப்படும் நில அமைப்பை கடல் மலைத் தொடர்கள் என்கிறோம். இவை பெரும்பாலும் அழிந்து போன எரிமலைகள் உயர்ந்து காணப்படுவதால் ஏற்படுகின்றன. இவை குறைந்தபட்சம் 3300 அடியிலிருந்து அதிகபட்சம் 13100 அடி வரை உயர்ந்து காணப்படும். இவற்றின் சிகரங்கள் ஆழ்கடலின் அடியில் 100 முதல் 1000 அடி ஆழத்திலேயே காணப்படுகின்றன. கடலடி பரப்பில் இதுவரையிலும் சுமார் 9951 மலைத்தொடர்கள் கண்டறியப்பட்டுள்ளன. இவற்றில் பெரும்பான்மையான மலைத்தொடர்கள் வடபசிபிக் பெருங்கடலின் ஆழ்கடல் பரப்பிலேயே உள்ளன.
# கடலடி நிலத்தோற்றம்

## கடலடி நிலத்தோற்றம்

### கயோட்டுகள்-கடல் கிணறுகள்

கவிழ்ந்த கூம்பு வடிவில் இருக்கும் கடலடி நிலப்பரப்பை கடல் கிணறுகள் என்கிறோம். கடலடியிலிருக்கும் அழிந்த எரிமலைகள் சிலவற்றின் மேல் பகுதி சுமார் 200 மீட்டர் (660 அடி) வரை தட்டையாக காணப்படும் அமைப்பையே கடல் கிணறுகள் என்கிறோம். புரலழவள என்னும் ஆங்கில பெயர் இந்நில அமைப்பிற்கு அர்னால்ட் ஹென்றி கியாட் என்னும் புவியியலாளரின் நினைவாக சூட்டப்பட்டுள்ளது. கடல் கிணறுகள் பெரும்பாலும் பசிபிக் பெருங்கடலடியில் அதிகம் காணப்படுகின்றன. கடல் கிணறுகளில் பெரியதாகக் கருதப்படுவது வடகிழக்கு அட்லாண்டிக் பெருங்கடலிலுள்ள “கிரேட் மீடீர்” கடல்கிணறு ஆகும். இதன் மேற்பகுதி 4000 மீட்டர் (13123அடி) அளவுடையது.கடல்கிணறுகள் முதன்முதலில் ஹாரி ஹேமண்ட் ஹேஸ் என்பவரால் 1945ஆம் ஆண்டு ஒலி எதிரொலிப்புக் கருவியைக் கொண்டு கண்டறியப்பட்டது.